Tablo

Daniel Armand Lee (Сол: 이선웅 / Lee Seon-woong) нь Tablo (Табло) хэмээх тайзны нэрээрээ олонд танигдсан, Солонгос-Канад гаралтай уран бүтээлч, ая зохиогч, дууны үг зохиогч, продюсер юм. Tablo нь Өмнөд Солонгосын ахмад хип хоп хамтлаг Epik High-ын ахлагч, продюсер гэдгээрээ алдартай бөгөөд "HIGHGRND" (High Ground) хэмээх бие даасан хөгжмийн лэйбелийн үүсгэн байгуулагч юм.

Тэрээр ахлах сургуульд байхдаа дууны зохиолчоор ажилд орж, дараа нь Америкийн богино өгүүллэгийн зохиолч, яруу найрагч Tobias Wolff-ын удирдлага дор Стэнфордын Их Сургууль-ыг Англи хэлний уран зохиол, бичээчийн чиглэлээр онц дүнтэй төгсжээ. Дараа нь Солонгос руу нүүж,http://book.naver.com/bookdb/book_detail.php?bid=5348341 Naver Book Review 2021 онд DJ Tukutz, Mithra Jin нартай хамтран Epik High хамтлагийг байгуулжээ. Үүнээс хойш тус хамтлаг 10 бүрэн хэмжээний цомог гаргасан бөгөөд Tablo бүх дуугаа зохиож, продюсерын ажлыг хийжээ. Түүний анхны дэбют соло цомог нь "Fever's End" нэртэйгээр 2011 онд гарч байв. 

Epik High-с гадна Tablo нь бусад уран бүтээлчдийн дууны продюсераар ажиллаж, дуу зохиож өгдөг. Тэрээр мөн шилдэг борлуулалттай "Pieces of You", "Blonote" номын зохиолч юм. 2005 онд тэрээр "Nonstop" ситком цувралд тоглож, анхныхаа дүрийг бүтээжээ. 2016 онд YG-ын салбар хөгжмийн лэйбел HIGHGRND-д анхаарлаа төвлөрүүлэхийн тулд 11 жил хөтөлсөн MBC FM4U-ын "Tablo's Dreaming Radio" хэмээх радио нэвтрүүлгээ орхисон байна.

Амьдрал болон карьер
1980–2003: Бага нас болон карьерын эхлэл
Tablo нь Өмнөд Солонгосын Сөүл хотод төрж, төрсөн жилдээ буюу 1980 онд Индонезийн Жакарта руу нүүжээ. Түүний гэр бүл Жакартад 3 жил орчим амьдарсан бөгөөд аавынхаа ажлын улмаас Швейцар, Хонконг руу хэд хэдэн удаа нүүж, Tablo-г 6 настай байхад нь Өмнөд Солонгос руу богино хугацаагаар ирж, 8 настай байхдаа Канад руу гэр бүлээрээ дахин нүүжээ. Тэрээр Колумби-н Ванкувер дахь "St. George's School"-д суралцаж, дараа нь Америкийн сургалтын хөтөлбөртэй Сөүлийн Олон улсын сургууль руу шилжин суралцсан. Улмаар Стэнфордын Их Сургуульд дөрвөн жилийн хугацаанд нэгэн зэрэг Англи хэлний уран зохиолын чиглэлээр бакалавр, бичээчийн чиглэлээр магистрын зэрэг тус тус хамгаалжээ.

Tablo нь зургаан настайгаасаа төгөлдөр хуур тоглож эхлээд, дараа нь хийл хөгжмөөр 10 жил тоглосон. Тэрээр домогт дуучин Kim Gun-mo-гын "Rainy Christmas" дууны үгийг 16 настайдаа бичиж, тэр үеэс дуучин Kim-ын хараанд өртөж эхэлжээ.

Бага насандаа Tablo гүн сэтгэлийн хямралд орж байжээ. Хэцүү бэрхшээлтэй тулгарах бүрт хип хоп хөгжим түүний гарц нь болж байв. Гэсэн хэдий ч, түүний аав хөгжмийн сонирхлыг нь дэмждэггүй байсан тул өсвөр насандаа тэрээр гэрээсээ байнга зугтдаг байв. Түүний бага насны найз хорт хавдраар нас барсан нь түүнийг хөгжмийн салбарт эргэлт буцалтгүй ороход нь түлхэц болжээ. Хожим нь Tablo хэлэхдээ, гэр бүлийнхэн нь түүнийг Стэнфордод элсүүлэхийг албадаж, хоёр дахь цомгоо гаргасны дараа ч гэсэн түүнийг АНУ-руу буцаж очоод хуулийн сургуульд элсүүлэхийг ятгасаар байсан гэжээ.

Хувийн амьдрал
Tablo нь 2009 оны 10 сарын 26нд жүжигчин Kang Hye-jung-тай гэрлэж, 2010 оны 5 сарын 2нд тэдний охин Haru мэндэлжээ. Түүний эгч Lee Sun-joo нь Корнелл Их сургуулийг төгссөн бол ах Lee Sun-Min нь Брауны Их сургууль, Коламбиа Их сургуулийг төгссөн.

Бичгийн бүтээл

2008 онд Tablo өөрийн бичсэн богино өгүүллэгүүдийн түүврээ "Pieces of You" нэртэйгээр хэвлүүлж, Англи хэл дээрх орчуулга нь 2009 онд хэвлэгдсэн. 2016 онд түүний хоёр дахь ном "BloNote" хэвлэгдэв. Уг номын Солонгос хувилбар нь ягаан хавтастай байсан бол 2016 оны 12 сарын 21нд Англи хувилбарыг нь Tablo өөрөө орчуулан хар хавтастайгаар хэвлэжээ.

Подкаст

Tablo өөрийн хөтөлдөг подкастаа анх 2019 оны 8 сарын 8нд цацаж эхлээд 2020 оны 9 сарын 9нд подкастынхаа сүүлийн дугаарыг цацсан. Түүний "The Tablo Podcast"-ыг дуучин Eric Nam-ын үүсгэн байгуулсан "DIVE Studios" хариуцан үйлдвэрлэдэг байв. 2021 онд хамтлагийнхаа 10 дахь студийн цомог "Epik High Is Here"-ыг сурталчлах зорилгоор подкастынхаа тусгай хоёр дугаарыг нэмэлтээр гаргажээ.

Уран бүтээл
Өргөтгөсөн цомог
НэрЦомгийн дэлгэрэнгүйЧартаджагссан байдал БорлуулалтGaonKORG-MusicTWBillboard chartsUSHeatseekers chartUS Fever's End: Part 1Цацагдсан огноо: 2011.10.21
Агентлаг: YG Entertainment
Формат: CD, digital download
Хэл: Солонгос127–4 
 KOR: 11,099+Fever's End Sales: Fever's End: Part 2 Цацагдсан огноо: 2011.11.01
Агентлаг: YG Entertainment
Формат: CD, digital download
Хэл: Солонгос / Англи13212

Хамтрал
 Он Хамтарсан уран бүтээлч Дууны нэр Чартад жагссан байдалЦомогGaon Chart(KOR) 2002 DJ Honda, PMD"New Joint" (Remix) -Underground Connection 2004 -"Sky High" -Nonstop: Season 4 Soundtrack Dynamic Duo, DJ Wrecks"Excuse Me" (실례합니다) -Taxi Driver 2005 Lee Min-woo"Let Me Love You" -IInd Winds Lena Park"The City" - — 2006 Rain"I'm Coming" 1Rain's World Infinite Flow"Rainbow" 4More Than Music TBNY, Dynamic Duo"Cha Ryut!" —Masquerade Lim Jeong-hee"Never Know" —Thanks Bobby Kim"Somnolency" —Follow Your Soul 2007 Lee Min-woo"The 'M' Style" —Explore M Kang Kyun-sung"It's All Over Anyway" —A Path of Love Verbal Jint, Mithra Jin"Downhill" —Favorite 2008 Navi"I Love You" 1I Love You Pe2ny, Yankie"Alive" —Alive Soul Cuts Vol. 1 Younha"Memory (Rap Mix)" —Someday 2009 Kero One"Keep Pushin'" — E.B. Korean Sessions Kero One, Mithra Jin"When the Sunshine Comes" — 2010 Dok2, Willy Lee"Smiles & Crys" —Thunderground Mixtape Vol.2 Kero One, MYK, Dumbfoundead"Asian Kids" —Kinetic World 2013 Yankie"이놈 (I.N.D.O)" —— Saltnpaper"Lovestrong" —Saltnpaper Mini Album 2015 XIA"꽃 (Flower)" —Flower Yankie, Zion.T, Loco"Sold Out" —Andre 2016 Lee Hi"Up All Night" (밤샘)42Seoulite 2017 Psy"Auto Reverse"304x2=8 Code Kunst, G.Soul"Fire Water" —Muggles' Mansion 2021 B.I"Stay"30Waterfall

Продюсерлэсэн дуу
ОнУран бүтээлчДууны нэр2004Dynamic Duo"이력서"Nonstop 4 soundtrack"Sky High"2005Cho PD"Campus Love Story"2006Paloalto & The Quiett"내일은 오니까"Kim Jang Hoon ft. Mithra Jin"남자라서 웃어요"Lim Jeong Hee"Never Know"Infinity Flow"Rain Bow"2007Sim Soo-bong ft. Mithra Jin"여자라서 웃어요"Anyband"Talk Play Love"2012Rania"Style"2013Lee Hi"Turn it u"Lee Hi"Special"Lee Hi"Fool"2014Taeyang"Rise"Taeyang"Let go"Taeyang"Love you to death"2015 Sunggyu (INFINITE)"Daydream"2016 Younha"Hashtag"Sechskies"Three words"Sechskies"Couple"Lee Hi ft. Tablo"Up All Night"Lee Hi"Blues"Lee Hi"Missing You"Seungyoon (WINNER)"You"2017Sechskies"Sad Song"Sechskies"Be Well"Sechskies"Drinking Problem"2018iKON"Hug Me"2019Lee So-ra ft. SUGA"Song Request"

Телевизийн бүтээл
Кино
 Он Киноны нэр Дүр Тайлбар 2007 Fantastic Parasuicides Min-ho гол дүр August Rush Хөгжимчин cameo

Нэвтрүүлэг
 Он Нэвтрүүлгийн нэр Дүр Тайлбар2004 Epik High's Love and Delusion өөрөө цуврал2005 Nonstop Tablo гол дүр; 5р улирал2007 High Kick! багш cameo (анги 150) 2008 Woman of Matchless Beauty, Park Jung-geum өөрөө cameo (анги 7 & 8)  Music Bank хамтран хөтлөгч Kim Sung-eun, Min Seo-hyun нартай хамт 2009 Mnet Director's Cut өөрөө телевизийн кино Come To Play өөрөө анги 262 - тусгай үзэгдэл 2010 Happy Birthday өөрөө цуврал2013 The Return of Superman өөрөө цуврал2014 Show Me the Money 3 өөрөө продюсер, шүүгч2015 Show Me the Money 4 өөрөө продюсер, шүүгч2024 The Rap of China 2024 өөрөө продюсер, шүүгч

 Дууны клип 
 Он Дууны нэр Үргэлжлэх хугацаа Цомог 2011 Bad (나쁘다) 4:07 Tablo - Fever's End: Part 1 (열꽃) Tomorrow (Ft. Taeyang) 4:14 Tablo - Fever's End: Part 2 (열꽃) 2015  꽃 (FLOWER) 4:43 Xia - Flower 2023 Megaverse 4:09 Stray Kids - 樂-STAR

Лавлах бичиг

Ангилал:Өмнөд Солонгосын дуучин
Ангилал:Өмнөд Солонгосчууд